पटवारी और 3 सचिव निलंबित आबकारी अधिकारी को नोटिस
लोक सुराज अभियान के प्रथम चरण में आवेदन संकलन के दौरान शिविरों से नदारद रहने वाले फरसेगढ़ के पटवारी माखनलाल रामटेके, सचिव बसंत वाचम, अंगनपल्ली के सचिव एम रामचन्द्रम व मारुड़बाका सचिव जयकुमार बंकायल को कलेक्टर अय्याज फकीर भाई तंबोली ने तत्काल प्रभाव से निलंबित कर दिया। इसके अलावा बैठक में बिना सूचना के अनुपस्थित रहने वाले आबकारी अधिकारी को शो-काज नोटिस जारी किया गया है।
कलेक्टर डाॅ.अय्याज फकीर भाई तंबोली ने प्रधानमंत्री आवास योजना के तहत विस्थापित लोगों को मूल ग्राम के पंजीयन के आधार पर नक्सल प्रभावित होने के कारण आवास योजना का लाभ देने के निर्देश दिए। कलेक्टर ने इस दौरान स्वाइल हेल्थ कार्ड की समीक्षा की। कृषि विभाग के अधिकारियों ने बताया उन्हें कि जिले में अब तक 100 प्रतिशत एंट्री और 85 प्रतिशत संपवेल कलेक्शन किया जा चुका है। इसके अलावा सौर सुजला के पंप कनेक्शन का लाभ 97 किसानों दिया गया है। जिले में युवाओं के लिए रोजगार मेला तथा प्लेस्मेंट कैंप लगाने के निर्देश अधिकारियों को दिए गए। जन्म -मृत्यु का पंजीयन की जानकारी प्राप्त कर हर महीने 10 तारीख से पूर्व रिपोर्ट भेजने के निर्देश दिए। जिला मुख्यालय में सड़क चौड़ीकरण की जद में आने वाले शासकीय भवनों व बांउड्रीवाल निर्माण के लिए काम शुरू करने की बात कही।
hin_Deva hin_Deva hin_Deva